Ašarinės dujos
Ašarinės dujos (angl. tear gas) – lakrimatorių rūšis, dujų pavidalo medžiaga, dirginanti akis ir gleivines, sukelianti ašarojimą. Ašarines dujas naudoja: Teisėsaugos organai chuliganaujančių grupių, masinių riaušių išvaikymui, besipriešinančių asmenų sulaikymui. Ginkluotosios pajėgos naudoja: kaip nemirtinąjį ginklą, kaip treniruočių priemonę apmokant personalą saugotis nuo cheminio ginklo ir radioaktyvaus užkrėtimo. Pvz., Tarybinėje Armijoje apsauginę aprangą užsivilkusius ir dujokaukes užsidėjusius kareivius kovinėje situacijoje dūmindavo ašariniais mišiniais. Privatūs asmenys – kaip savigynos priemonę.